Ir-Regolament tal-Kummissjoni (KE) Nru 1175/2003
ta' l-1 ta' Lulju 2003
li jemenda r-Regolamenti (KE) Nru 883/2001 u (KE) Nru 2805/95, rispettivament, iniżżel regoli dettaljati biex jimplimenta r-Regolament tal-Kunsill (KE) Nru 1493/1999 dwar negozju ta' prodotti fis-settur ta' l-inbid ma' pajjiżi terzi u jħares ir-rifużjonijiet ta' l-esportazzjoni f'dan il-qasam
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 1493/1999 tas-17 ta' Mejju 1999 dwar l-organizzazzjoni komuni tas-suq fl-inbid [1], kif l-aħħar emendat bir-Regolament (KE) Nru 806/2003 [2], u partikolarment l-Artikoli 63 u 64 tiegħu,
Billi:
(1) Dan l-aħħar ikkonkludew ftehim tal-kummerċ bejn l-Unjoni Ewropea u r-Repubblika Ċeka [3] u bejn l-Unjoni Ewropea u r-Repubblika Slovakka [4] li jistabbilixxu ċerti konċessjonijiet f'forma ta' kwoti ta' tariffi għal ċerti prodotti agrikoli u liberalizzazzjoni totali ta' kummerċ fi prodotti agrikoli oħra.
(2) L-awtoritajiet Ċeki u Slovakki qed jiżguraw li jimportaw biss f'pajjiżhom kunsinni tal-prodotti tal-Komunità li jaqgħu taħt il-ftehim tal-kummerċ li fuqhom m'hemmx rifużjoni. Għal dak il-għan, l-Artikolu 9(6) tar-Regolament tal-Kummissjoni (KE) Nru 883/2001 ta' l-24 ta' April 2001 iniżżel regoli dettaljati biex jimplimenta r-Regolament tal-Kunsill (KE) Nru 1493/1999 dwar il-kummerċ ta' prodotti fis-settur ta' l-inbid ma' pajjiżi terzi [5], kif l-aħħar emendat mir-Regolament (KE) Nru 715/2003 [6], u l-Artikolu 1 of Regolament tal-Kummissjoni (KE) Nru 2805/95 tal-5 ta' Diċembru 1995 li jiffissa r-rifużjonijiet fuq l-esportazzjoni fis-settur ta' l-inbid u r-Regolament (KEE) Nru 2137/93 [7], kif l-aħħar emendat mir-Regolament (EC) Nru 715/2003, għandu jkun emendat.
(3) Il-miżuri previsti f'dan ir-Regolament jaqblu ma' l-opinjoni tal-kumitat ta' ġestjoni ta' l-Inbid,
ADOTTAT DAN IR-REGOLAMENT:
Artikolu 1
Il-liċenzji ta' l-esportazzjoni diġà maħruġa, li għandhom fissazzjoni tar-rifużjoni bil-quddiem, se jkunu validi għad-destinazzjonijiet tar-Repubblika eka u tar-Repubblika Slovakka sal-31 ta' Mejju 2003 biss. Is-sigurtà msemmija fl-Artikolu 4(2) tar-Regolament (KE) Nru 883/2001 tinħareg proporzjonalment mal-kwantitajiet użati.
Artikolu 2
L-Anness IV tar-Regolament (KE) Nru 883/2001 li jikkonċerna l-lista tal-pajjiżi skond iż-żona tad-destinazzjoni kif imsemmija fl'L-Artikolu 9(6), huwa hawnhekk mibdul bl-Anness I ta' dan ir-Regolament.
Artikolu 3
L-Anness tar-Regolament (KE) Nru 2805/95 dwar id-definizzjoni tad-destinazzjoni l-oħra, huwa hawnhekk mibdul bl-Anness II ta' dan ir-Regolament.
Artikolu 4
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan għandu jgħodd mill-1 ta' Ġunju 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-1 ta' Lulju 2003.